**PRORAČUNSKI KORISNIK: UMJETNIČKA ŠKOLA POREČ**

**DJELOKRUG RADA**

Umjetnička škola Poreč je javna ustanova čiji je djelokrug rada osnovno glazbeno i plesno obrazovanje koje obavlja na temelju Nastavnog plana i programa za osnovne glazbene i plesne škole. Škola pruža djeci zaokruženo obrazovanje koje obuhvaća šest razreda osnovne glazbene škole i četiri razreda osnovne škole suvremenog plesa. U Umjetničku školu Poreč u školskoj godini 2024./2025. ukupno je upisano 328 učenika. U Matičnu školu u Poreču upisano je 256  učenika u program osnovnog glazbenog obrazovanja od I. do VI. razreda, 32 učenika u program osnovnog plesnog obrazovanja od I. do IV. razreda i u Područni odjel u Vrsaru upisano je 40 učenika u osnovni glazbeni program od I. do VI. razreda. Škola ima 37 razrednih odjela. Matična škola u Poreču ima u glazbenoj školi 26 razrednih odjela, u Odjelu suvremenog plesa 4 razredna odjela i u Područnom odjelu u Vrsaru 7 razrednih odjela. Učenici su se upisali na sljedeća glazbala: klavir 92 učenika, violinu 31 učenik, gitaru 81 učenik, flautu 23 učenika, harmoniku 54 učenika, violončelo 4 učenika, trubu 11 učenika i plesni odjel 32 učenika.

Škola zapošljava ukupno 41 zaposlenika - 33 učitelja, ravnateljicu, tajnicu, voditeljicu računovodstva, pedagoginju, domara i spremačice. Škola radi na temelju Godišnjeg plana i programa rada i Školskog kurikuluma. Škola uz redoviti plan i program osnovnog glazbenog i plesnog odgoja i obrazovanja organizira koncerte, predstave, festivale i produkcije kojima prezentira rad Škole, promovira, razvija i obogaćuje kulturni život grada Poreča-Parenzo i šire. Učenici i učitelji redovito sudjeluju na regionalnim, državnim i međunarodnim natjecanjima u zemlji, inozemstvu, u solo disciplinama, komornim sastavima, zboru i orkestru na kojima postižu izuzetne rezultate. Učenici i učitelji održavaju samostalne koncerte, sviraju zajedno na raznim kulturnim programima, skupovima, natjecanjima i smotrama na državnoj i međunarodnoj razini. Već redovito za osvojeno 1. mjesto na državnom natjecanju dobivaju Oskara znanja, najveće priznanje Ministra znanosti, obrazovanja i mladih. Nastupom učenika na prestižnim natjecanjima i događanjima u zemlji i inozemstvu, Škola intenzivno radi na razvoju i promicanju darovite djece, Umjetničke škole Poreč, grada Poreča-Parenzo, Istarske županije i Republike Hrvatske.

**Financijski plan za 2025. – 2027. godinu:**

Za ostvarenje Programa javne potrebe u obrazovanju u ustanovi Umjetnička škola Poreč u razdoblju od 2025. do 2027. godine planirano je :

|  |  |  |  |  |
| --- | --- | --- | --- | --- |
| **Naziv programa iz Proračuna** | **Proračun** **2024.** | **Proračun** **2025.**  | **Projekcija** **2026.** | **Projekcija 2027.**  |
| Javne potrebe u obrazovanju | 1.546.040,00 | 1.570.001,00 | 1.570.001,00 | 1.570.001,00 |
| **Ukupno** | 1.546.040,00 | 1.570.001,00 | 1.570.001,00 | 1.570.001,00 |

**OBRAZLOŽENJE PROGRAMA**

**Program: Program javne potrebe u obrazovanju**

**Opis programa**:

Program Umjetničke škole Poreč ostvaruje se kroz 2 aktivnosti:

* Odgojno-obrazovno, administrativno i tehničko osoblje
* Redovni programi glazbene škole i

2 kapitalna projekta:

* Nabava opreme - minimalni standard
* Nabava opreme za škole iznad minimalnog standarda.

**Zakonske i druge pravne osnove programa:**

* Zakon o odgoju i obrazovanju u osnovnoj i srednjoj školi (“Narodne novine” broj 87/08, 86/09, 92/10,105/10,90/11,5/12,16/12,86/12,94/13,156/14,152/14,7/17,68/18, 98/19,64/20, 151/22, 155/23, 156/23),
* Zakon o umjetničkom obrazovanju (“Narodne novine” broj 130/11),
* Zakon o proračunu (“Narodne novine” broj 144/21),
* Zakon o računovodstvu („Narodne novine“ broj 85/24)
* Zakon o javnoj nabavi („Narodne novine“ broj 120/16, 114/22)
* Zakon o fiskalnoj odgovornosti („Narodne novine“ broj 111/18, 83/23)
* Zakon o radu („Narodne novine“ broj 93/14,127/17, 98/19, 151/22, 46/23, 64/23)
* Državni pedagoški standard osnovnoškolskog sustava odgoja i obrazovanja (“Narodne novine” broj 63/08, 90/10),
* Nacionalni kurikulum za osnovnoškolski odgoj i obrazovanje (2019.)
* podzakonski akti,
* akti ustanove.

**Ciljevi provedbe programa u razdoblju 2025.-2027.:**

Osigurati minimalni financijski standard koji je nužan za realizaciju Godišnjeg plana i programa i Školskog kurikuluma. Poboljšati kvalitetu i uvjete rada u Školi putem servisiranja i nabave instrumenata i opreme te putem radova i usluga tekućeg i investicijskog održavanja. Osigurati veći standard učenicima na području grada Poreča-Parenzo, Općine Vrsar i Funtana kontinuiranim ulaganjem u opremu i glazbene instrumente. Cjelokupni odgojno-obrazovni proces realizirati prema suvremenim psihološkim, pedagoškim i metodičkim spoznajama uz poštovanje individualnosti i osobnosti. Cilj je maksimalno razviti puni potencijal svakog učenika, glazbene i plesne sposobnosti stjecanjem vještina sviranja i plesanja, svjesno čitanje notnog teksta i osposobiti učenike za nastavak glazbenog i plesnog obrazovanja. Podići razinu stručno-pedagoške i opće kompetentnosti učitelja i ostalih zaposlenika Škole tijekom cijeloga radnog vijeka putem stručnih usavršavanja. Osposobiti učenike za samostalno muziciranje i plesanje, razviti glazbeni sluh, glazbeni ukus, kreativnost, maštovitost, inteligenciju, samopouzdanje i individualno stvaralaštvo. Razviti sposobnosti zajedničkog muziciranja i plesanja te ljubav prema skupnom muziciranju, zajedničkom plesu i koreografijama kroz komorne sastave, zbor, orkestar i plesne skupine. Razviti kod učenika kritičko mišljenje i samostalno izražavanje kroz glazbu i ples. Osposobiti učenike za javne nastupe organizacijom koncerata, plesnih programa, predstava, festivala i produkcija te time obogatiti kulturni život grada Poreča-Parenzo i šire.

**Procjena i ishodište potrebnih sredstava za aktivnosti/projekte unutar programa:**

Pregled financijskih sredstava po aktivnostima/projektima unutar programa:

|  |  |  |  |  |
| --- | --- | --- | --- | --- |
| **Naziv aktivnosti/ projekta** | **Proračun** **2024.** | **Proračun****2025.**  | **Projekcija 2026.**  | **Projekcija** **2027.**  |
| *Aktivnosti* |  |  |  |  |
| Odgojno, administrativno i tehničko  | 1.101.284,00 | 1.102.337,00 | 1.102.337,00 | 1.102.337,00 |
| Redovni programi Umjetničke škole | 355.475,00 | 412.629,00 | 412.629,00 | 412.629,00 |
| *Kapitalni projekti* |  |  |  |  |
| Nabava opreme – minimalni standardi | 27.317,00 | 27.317,00 | 27.317,00 | 27.317,00 |
| Nabava opreme – iznad minimalnog standarda | 61.964,00 | 27.718,00 | 27.718,00 | 27.718,00 |
| **Ukupno program** | **1.546.040,00** | **1.570.001,00** | **1.570.001,00** | **1.570.001,00** |

**Obrazloženje aktivnosti /projekta**

**Aktivnost: Administrativno, tehničko i stručno osoblje**

U ovoj aktivnosti, koja se financira iz pomoći za minimalni standard decentraliziranih funkcija, odnosno iz sredstava koja se osiguravaju u Državnom proračunu odnosno u proračunu Ministarstva znanosti, obrazovanja i mladih, planirano je financiranje rashoda za tekuće izdatke Škole. Glavnina rashoda služi za pokrivanje rashoda poslovanja rashoda: službenih putovanja i edukacija zaposlenih, nabave uredskog materijala, plaćanja energije, materijala i usluga tekućeg održavanja, usluga telefona, pošte i prijevoza, komunalnih usluga, računalnih usluga, ostalih usluga te ostalih nespomenutih rashode poslovanja, čija se visina utvrđuje godišnjom Odlukom o kriterijima, mjerilima i načinu financiranja decentraliziranih funkcija osnovnog školstva Grada Poreča-Parenzo, koja se donosi početkom proračunske godine i odnosi se na tekuću godinu.

U ovoj aktivnosti prikazuju se i sredstva za plaće zaposlenih za redovan rad, prekovremeni rad, za posebne uvjete rada, ostali rashodi za zaposlene, doprinosi za zdravstveno osiguranje, naknade za prijevoz, rad na terenu i odvojeni život, koja se osiguravaju u Državnom proračunu, odnosno u proračunu Ministarstva znanosti, obrazovanja i mladih. U ovoj aktivnosti planirana su i sredstva za plaće za nepuno radno vrijeme za domara te spremačicu.

U 2025. godini uz postojeće zaposlenike u planu je zapošljavanje učitelja zbog sve većeg interesa učenika za glazbeno i plesno obrazovanje i stručnog suradnika psihologa.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija****pokazatelja** | **Jedinica** | **Polazna vrijednost** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Izvršavanje poslova iz djelokruga rada,redovito podmirivanje svih obveza prema zaposlenicima | Pravovremeno podmirivanje tekućih troškova poslovanja,redovita isplata plaća i drugih naknada  | % | 100 | 100 | 100 | 100 |

**Aktivnost: Redovni programi Umjetničke škole Poreč**

S obzirom da decentralizirana sredstva nisu dovoljna za pokriće svih tekućih potreba Škole za redovitu djelatnost, ovom aktivnošću osiguravaju se sredstva za rashode poslovanja za: stručno usavršavanje zaposlenika, uredski i ostali materijal, energiju, materijal za tekuće i investicijsko održavanje, usluge telefona, pošte i prijevoza, usluge tekućeg i investicijskog održavanja, službenu, radnu i zaštitnu odjeća, komunalne usluge, računalne usluge, zdravstvene usluge, intelektualne usluge, ostale usluge, ostale nespomenute rashode poslovanja, naknade osobama izvan radnog odnosa, premije osiguranja, službena putovanja, članarine i norme. Godišnjim planom i programom Škole planirano je nakon položene audicije, sudjelovanje učenika i učitelja na regionalnim, državnim i međunarodnim natjecanjima u Hrvatskoj i inozemstvu.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija****pokazatelja** | **Jedinica** | **Polazna vrijednost** | **Ciljana vrijednost 2026.** | **Ciljana vrijednost 2027.** | **Ciljana vrijednost 2028.** |
| Izvršavanje poslova iz djelokruga rada,redovito podmirivanje svih obveza prema zaposlenicima | Pravovremeno podmirivanje tekućih troškova poslovanja,redovita isplata plaća i drugih naknada  | % | 100 | 100 | 100 | 100 |

**Kapitalni projekt: Nabava opreme – minimalni standard**

U 2025. godini planira se nabaviti opremu za Školu: računalo, klima uređaj, ormari, glazbeni instrumenti i oprema za nastavu i javne nastupe s ciljem što kvalitetnijeg održavanja nastave u skladu s Državnim pedagoškim standardom.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija****pokazatelja** | **Jedinica** | **Polazna vrijednost** | **Ciljana vrijednost 2026.** | **Ciljana vrijednost 2027.** | **Ciljana vrijednost 2028.** |
| Nabavljena oprema i glazbeni instrumenti | Nabavom opreme i glazbenih instrumenata poboljšavaju se uvjeti rada zaposlenima i učenicima  | % | 100 | 100 | 100 | 100 |

**Kapitalni projekt: Nabava opreme – iznad minimalnog standarda**

U 2025. godini planira se nabava komunikacijske opreme, glazbenih instrumenata i opreme za nastavu i javne nastupe s ciljem što kvalitetnijeg održavanja nastave u skladu s Državnim pedagoškim standardom te izrada glavnog projekta adaptacije, renoviranje i nadogradnje zgrade u Kandlerovoj 2.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija****pokazatelja** | **Jedinica** | **Polazna vrijednost** | **Ciljana vrijednost 2026.** | **Ciljana vrijednost 2026.** | **Ciljana vrijednost 2027.** |
| Nabavljena oprema i glazbeni instrumenti | Nabavom opreme i glazbenih instrumenata poboljšavaju se uvjeti rada zaposlenima i učenicima  | % | 100 | 100 | 100 | 100 |

**Kapitalni projekt: Adaptacija i sanacija ustanova u OŠ iznad minimalnog standarda**

Adaptacija i obnova prostora zgrade Umjetničke škole Poreč u Kandlerovoj 2, Poreč-Parenzo.

**Pokazatelji rezultata: OPISATI**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija****pokazatelja** | **Jedinica** | **Polazna vrijednost** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Veća i sigurnost povezanost u zgradi, povećanje hodnika ispred koncertne dvorane | Adaptacija i obnova prizemlja grade u Kandlerovoj ulici | % | 0 | 100 | 0 | 0 |

 Predsjednica Školskog odbora:

 Vilijana Šugar